Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: vagy kötelezettek között vethetõ fel [4/1993. (II. 12.) AB határozat, ABH 1993, 48, 65.].
Paragraph Index: 664

vagy kötelezettek között vethetõ fel [4/1993. (II. 12.) AB határozat, ABH 1993, 48, 65.]. Mindezekre tekintettel az Alkotmánybíróság azt vizsgálta, hogy az indítványozó által megjelölt, besorolás szerinti munkakörben munkát végzõ nem vezetõ közalkalmazottak a rendes szabadságukra nézve összehasonlíthatóak-e a megbízott vezetõ, illetve a megbízott magasabb vezetõ közalkalmazottak csoportjával. A megbízott vezetõ, illetve a megbízott magasabb vezetõ állású közalkalmazottak napi törvényes munkaidejük alatt ellátják a rendes besorolás szerinti munkakörükbõl adódó feladataikat, továbbá ugyanezen munkaidõben, rendes munkakörük szerinti feladataik elvégzése mellett látják el a vezetõi megbízással járó feladataikat is. Tekintettel arra, hogy a Kjt. 23. § (1) bekezdése alapján a megbízott vezetõk és magasabb vezetõk – a kinevezésük szerinti szakmai munkakörük mellett – látják el a vezetõi feladataikat, azaz munkavégzésük során a nem vezetõ állású munkakört betöltõ közalkalmazottak munkakörébe tartozó feladatok elvégzésére is kötelesek; ezért az Alkotmánybíróság megállapította, hogy az indítványozó által megjelölt közalkalmazotti csoportok összehasonlíthatóak. Ezt igazolja a törvényjavaslat indokolása is, amely szerint a megbízott vezetõk, illetve magasabb vezetõk a vezetõi feladataikat a saját (beosztotti, rendes besorolás szerinti) munkakörük szerinti munkájuk elvégzése mellett, azzal egyidejûleg látják el. Mint ahogyan a jelen határozat Indokolása III.1. pontja már kifejtette, 2010. április 1-jével a magasabb vezetõ beosztású közalkalmazottat [a Kjt. 57/B. § (1) bekezdése alapján] évi 35 munkanap alapszabadság illeti meg rendes szabadságként; míg a vezetõ beosztású közalkalmazott [a Kjt. 57/B. § (1) bekezdése alapján] rendes szabadságként évi 30 munkanapra válik jogosulttá. Így helytálló az indítványozók azon állítása, hogy elõfordulhat olyan eset, amikor akár a magasabb vezetõ beosztású közalkalmazottak esetében rendes szabadságuk nagysága azonos, illetve a vezetõ beosztású közalkalmazottak esetében rendes szabadságuk nagysága azonos, vagy akár alacsonyabb lehet, mint a Kjt. besorolása alapján nekik nem vezetõ beosztásban járó évi rendes szabadság. Mind a vezetõ, mind a magasabb vezetõ beosztású munkavállalók a vezetõi és a rendes közalkalmazotti munkakörüket kötött munkaidõben látják el, a Kjt. 55. §-a szerint. A törvényhozó 2011. január 1-jével hatályon kívül helyezte a Kjt. 55/A. § (1) bekezdését, amely a kinevezett magasabb vezetõk számára lehetõvé tette, hogy a munkaidejük beosztását, valamint a pihenõidejük (szabadság) igénybevételét maguk állapítsák meg. Eszerint ugyanazon munkaidõ alatt a vezetõ, valamint magasabb vezetõ beosztású közalkalmazottak – a rendes besorolás szerint munkát végzõkhöz képest – munkaköri feladataik elvégzése mellett, ugyanazon munkaidõben látják el a vezetõi teendõiket is, így munkaterhük – többlet munkavégzési kötelezettségük miatt – lényegesen nagyobb, mint az azonos, rendes besorolás szerinti munkakört betöltõ, de vezetõ feladatot el nem látó közalkalmazottaké. Az Alkotmánybíróság megállapította, nincs ésszerû indoka annak, hogy a magasabb vezetõ, illetve vezetõ állású közalkalmazottak rendes szabadsága (amely a munkavégzés alatt elhasználódott fizikai, illetve szellemi energia pótlását szolgálja) miért csak bizonyos esetekben tükrözi a fentiekben említett, a rendes besorolású közalkalmazotti munkakörökéhez képest – a fokozottabb munkateher pótlásaként – nagyobb mértékû szabadságot. Nincs ésszerû alkotmányos indoka annak sem, hogy egyes nem vezetõ beosztású, de azonos fizetési osztályban és fizetési fokozatban lévõ közalkalmazottak rendes szabadsága miért azonos a vezetõ és magasabb vezetõ beosztású közalkalmazottakéval; ahogy az sem, hogy más esetekben meghatározott azonos fizetési osztályban és fizetési fokozatban lévõ rendes besorolású közalkalmazottakhoz képest a vezetõ, illetve magasabb vezetõ beosztású közalkalmazottak – a megnövekedett munkateher ellenére – miért jogosultak kevesebb rendes szabadságra. Az Alkotmánybíróság mindezek alapján megállapította: a Kjt. 57/B. § (1) és (2) bekezdései az Alkotmány 70/A. §

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes